

RĪGAS VALSTSPILSĒTAS PAŠVALDĪBAS

MEDĪBU KOORDINĀCIJAS KOMISIJA

Brīvības iela 49/53, Rīga, LV-1010, tālrunis 67037366

e-pasts: dmv@riga.lv

SĒDES PROTOKOLS

Rīgā

|  |  |
| --- | --- |
| \_\_\_.\_\_\_.\_\_\_\_\_\_\_\_\_. | Nr.\_\_\_\_\_\_\_\_\_\_\_\_ |

**Sēde notiek: attālināti MS TEAMS**

**Sēde sākas:** plkst.14.00

**Sēdi vada:** J.Lange - Rīgas pilsētas izpilddirektors

**Sēdi protokolē:** R.Grinbergs – Rīgas valstspilsētas pašvaldības Mājokļu un vides departamenta (turpmāk – Departaments) Vides pārvaldes Dzīvās dabas resursu nodaļas vadītājs

**Sēdē piedalās:**

Rīgas valstspilsētas pašvaldības Medību koordinācijas komisijas pārstāvji:

J.Lange, A.Greidāns, J.Šolks, H.Barviks, L.Zīriņa

Viesi:

K.Šuikovskis – biedrības „Pierīgas mednieku klubs” pārstāvis

U.Jansons – Lauku atbalsta dienesta pārstāvis

A.Laksa – SIA “Popova Legāts” valdes loceklis

**Sēdē nepiedalās:** M.Upmanis

**Darba kārtībā:**

|  |  |  |
| --- | --- | --- |
| Nr.p.k. | Darba jautājums | Iesniedzējs |
| **1.** | SIA “Popova Legāts” iesniegums | |
| **2.** | Dažādi | |

**Darba kārtības apstiprināšana**

*J.Lange* stāda priekšā uz sēdi aicinātos viesus un iepazīstina sēdes dalībniekus ar Medību koordinācijas komisijas (turpmāk – Komisija) sēdes darba kārtību.

Sēdes dalībnieki apstiprina sēdes darba kārtību.

**1.**

**SIA “Popova Legāts” iesniegums**

Komisijā 19.11.2024. saņemts SIA “Popova Legāts” (turpmāk – Sabiedrība) iesniegums par medījamo dzīvnieku postījumiem. Sabiedrība (reģistrācijas numurs 40003572895) pieder vairāki zemes gabali Rīgā, t.sk. zemes gabali ar kadastra numuriem 0100 077 2101, 0100 077 2102, 0100 077 2103, 0100 077 2104, 0100 077 2105, 0100 077 2106, 0100 077 2109, 0100 077 2110 – kopā ~ 60 ha . Šo kādreiz degradēto teritoriju attīrīšanā un labiekārtošanā Sabiedrība ir ieguldījusi ievērojamus līdzekļus, bet pēdējā gada laikā šo apzaļumoto Rīgas daļu arvien pieaugošā intensitātē posta mežacūku bari. Mežacūkas vienas nakts laikā uzrok lielākas platības nekā Sabiedrība spēj nolīdzināt, un darbiem iztērē ievērojamas naudas summas.

*K.Šuikovskis* informē, ka apsekota teritorija Rīgā, Dzirciema ielā 123 un konstatēts, ka mežacūkas pilnībā uzrakušas (izpostījušas) zālāju vairāk nekā 2 ha apmērā. Teritorija ir pilnībā norobežota ar dabiskiem šķēršļiem (kanāli un grāvji), kā arī ar žogu, tādējādi nepiederošu cilvēku pārvietošanās teritorijā ir izslēgta, un medības ir iespējams organizēt ievērojot augstus drošības standartus.

*J.Lange* aicina *A.Laksu* informēt par aktuālo situāciju Sabiedrības teritorijā.

*A.Laksa* informē par veiktajiem aizsardzības pasākumiem pret medījamo dzīvnieku postījumiem – veikta mežacūku atbaidīšana ar petardēm. Trokšņa petardes automātiski tiek izšautas tiklīdz cūkas tiek pamanītas ar signalizācijas sensoriem. Tiek automātiski ieslēgti jaudīgi prožektori. Gandrīz pa visu perimetru ir uzcelts žogs, bet tas tiek regulāri pārrauts un izrakņāts.

*J.Lange* lūdz *L.Zīriņu* sniegt Valsts meža dienesta viedokli.

*L.Zīriņa* dara zināmu, ka VMD ieskatā sniegtā informācija ir pietiekama, lai VMD atbalstītu mežacūku medības Sabiedrības teritorijā.

Ņemot vērā iepriekš minēto, izskatot Komisijas rīcībā esošo informāciju, atklāti balsojot: par 5 balsis (J. Lange, A. Greidāns, L. Zīriņa, J. Šolks, H. Barviks), “pret” un “atturas” nav balsis, **Komisija nolemj:**

Atļaut veikt mežacūku medības ar šaujamieročiem, ņemot vērā visus drošības noteikumus, pamatojoties uz Medību likuma 29.panta ceturto daļu, Ministru kabineta 22.07.2014. noteikumu Nr.421 “Medību noteikumi” 43.3.apakšpunktu, Ministru kabineta 26.05.2014. noteikumu Nr.269 “Noteikumi par medījamo dzīvnieku nodarīto zaudējumu noteikšanu un medību koordinācijas komisijām” 16.3.2. un 16.7.2. apakšpunktu.

Komisijas lēmumu nosūtīt Valsts meža dienesta Centra virsmežniecībai un SIA “Popova Legāts” valdes loceklim Arnoldam Laksam.

Šo lēmumu var apstrīdēt pie Rīgas domes priekšsēdētāja viena mēneša laikā no lēmuma spēkā stāšanās dienas.

**2.**

**Dažādi**

*R.Grinbergs* informē, ka atbildīgais medību tiesību lietotājs mežacūku medībām Rīgas valstspilsētas pašvaldībai piederošajos īpašumos ir biedrība “Pierīgas mednieku klubs”, reģ. Nr. 40008052138.

*J.Lange* informē, ka nākamā Komisijas sēde tiks sasaukta pēc nepieciešamības.

**Sēde slēgta:** plkst. 14.20.

|  |  |  |
| --- | --- | --- |
| Komisijas priekšsēdētājs: | | (paraksts) J.Lange |
|  | |  |
|  | |  |
| Komisijas sekretārs | | (paraksts) R.Grinbergs | | |

**IZRAKSTS PAREIZS**